Το WiFi θα με τρελάνει, μία το χάνω, μία πιάνει!

**Αθήνα, 23 Ιανουαρίου 2020 – Η καθημερινότητά μας και το Internet είναι πλέον άρρηκτα συνδεδεμένες. Είτε αυτό λέγεται επαγγελματικός χώρος, είτε λέγεται δραστηριότητες, είτε ελεύθερος χρόνος στο σπίτι. Ιδιαίτερο ο χρόνος στο σπίτι είναι σημαντικός, είτε τον που περνάμε με τα αγαπημένα μας πρόσωπα, είτε μόνοι μας απολαμβάνοντας τον. Θα δούμε μία ταινία στο Netflix, ή θα ακούσουμε μουσική στο Spotify; Θα παίξουμε το αγαπημένο μας online game ή θα αφιερώσουμε επιπλέον χρόνο για να ολοκληρώσουμε επαγγελματικές εκκρεμότητες; Όποια κι αν είναι η απάντηση υπάρχει σοβαρή πιθανότητα να οδηγηθούμε σε «ναυάγιο» αν το WiFi δεν έχει καλό και σταθερό σήμα. H devolο σας έχει τη λύση.**

Το Δελτίο Τύπου περιλαμβάνει:

* WiFitip #1: Ένα App θα βοηθήσει
* WiFitip #2: Φερθείτε στο router με «ευγένεια»
* WiFitip #3: Αλλάξτε κανάλι
* WiFitip #4: Ψάξτε αλλού για τη λύση του προβλήματος
* WiFitip #5: Οι Powerline adapters είναι η λύση για γρήγορο WiFi

Υπάρχουν κάποιες χρήσιμες συμβουλές, ώστε να κάνουμε απλά βήματα προς τη βελτίωση της ταχύτητας και κατ’ επέκταση της ποιότητας του σήματος WiFi. Σας προσφέρουμε πέντε απλά αλλά χρήσιμα tips για τη βελτίωση του WiFi.

WiFi tip #1: Ένα App θα βοηθήσει

Η εξοικείωση με το Internet και κατ’ επέκταση με το WiFi στο σπίτι, είναι πλέον μεγάλη, από όλη την οικογένεια. Όχι, δεν είστε guru της τεχνολογίας, αλλά δε χρειάζεται κιόλας. Είναι εύκολο από τις πρώτες στιγμές να καταλάβετε αν υπάρχει πρόβλημα στη σύνδεσή σας ή αν υπάρχει έντονη διαφοροποίηση ως προς την απόδοση. Η εξοικείωση αυτή μπορεί να οδηγήσει σε χρήσιμα συμπεράσματα. Θα πρέπει όμως, να εξετάσετε λεπτομερώς τις παραμέτρους σύνδεσης του Internet για να καταλήξετε και να προχωρήσετε σε επιπλέον μέτρα αντιμετώπισης του προβλήματος. Μία χρήσιμη επιλογή είναι η ανάλυση της σύνδεσης, από το Smartphone μέσω app, που χρησιμοποιεί το δίκτυο σε όλο το σπίτι και επιτρέπει να ξεκινήσετε με τη δημιουργία ενός σχεδίου «κάλυψης» του σπιτιού σας με ασύρματο Internet. Πολλοί χρήστες επιλέγουν το “Wi-FiAnalyzer” και το αναφέρουμε απλά ως παράδειγμα επειδή είναι το πιο δημοφιλές και εύκολο στη χρήση.

WiFi tip#2: Φερθείτε στο router με «ευγένεια»

Ο router είναι η μόνη πηγή ασύρματου σήματος. Είναι ο συνδετικός σας κρίκος με το Internet και κατ’ επέκταση με τις πηγές ψυχαγωγίας σας. Για να επιτευχθεί η βέλτιστη κάλυψη του σπιτιού, θα πρέπει να τον τοποθετήσετε στην πιο κεντρική θέση μέσα στο σπίτι και όσο ψηλότερα γίνεται, όπως για παράδειγμα πάνω σε ένα ντουλάπι ή σε ένα ψηλό ράφι, ή σε ένα ψηλό τραπέζι, έτσι ώστε να παρέχει καλύτερη διανομή του ασύρματου σήματος σε όλου το χώρο. Βεβαιωθείτε ότι δεν κρύβεται πίσω από αντικείμενα, όπως για παράδειγμα μια γλάστρα ή ένα ντουλάπι. Μπορεί αισθητικά να φαίνεται καλύτερα, αλλά δημιουργεί ένα σημαντικό εμπόδιο στην απόδοσή του WiFi. Μη ξεχάσετε επίσης να πειραματιστείτε με τις κεραίες του. Εάν ο router διαθέτει μία ή περισσότερες κεραίες, “παίξτε” λίγο με τους προσανατολισμούς. "Στοχεύστε" στα σημεία που έχουν κακή λήψη έτσι ώστε να επιτύχετε τη βέλτιστη επιθυμητή λειτουργία.

WiFi tip #3: Αλλάξτε κανάλι

Παρά τις προσπάθειες να ρυθμίσετε το router όσο καλύτερα γίνεται, αντιλαμβάνεσθε ότι αυτό μπορεί να μην είναι αρκετό. Αν λοιπόν τα εμπόδια προς το τέλειο σήμα παραμένουν ανεξάρτητα από το που βρίσκεται ο router σας, θα πρέπει να αλλάξετε πορεία ή καλύτερα να αλλάξετε κανάλι.

Ασχοληθείτε με τις ρυθμίσεις του router σας και - μπορεί να ακούγεται περίπλοκο, αλλά δεν είναι. Πριν κάνετε οποιαδήποτε αλλαγή, δημιουργήστε αντίγραφα ασφαλείας των ρυθμίσεων του router σας, ώστε να μπορέσετε να αναιρέσετε τις αλλαγές, αν κάτι πάει στραβά. Οι περισσότεροι routers διαθέτουν αυτήν την επιλογή στο μενού.

Από εκεί και πέρα θα πρέπει να ελέγξετε τη λειτουργία του καναλιού σας. Θα δείτε ότι έχετε αρκετές επιλογές ως προς τις ρυθμίσεις, όπως για παράδειγμα το κανάλι που χρησιμοποιεί το WiFi για τη μετάδοση, καθώς επίσης και πόσα ασύρματα δίκτυα υπάρχουν στο χώρο, τα οποία χρησιμοποιούν το ίδιο εύρος. Αν λοιπόν, το κανάλι σας δείχνει πολύ απασχολημένο, τότε αλλάξτε κανάλι!

Πολλοί routers καλύπτουν πλέον και τη ζώνη των 5 GHz έως 2,4 GHz. Αυτό καθιστά δυνατή την επίτευξη σημαντικά υψηλότερων ταχυτήτων μεταφοράς σε μικρές αποστάσεις, ιδιαίτερα εάν τα πολλά άλλα ασύρματα δίκτυα γύρω σας χρησιμοποιούν το εύρος των 2,4 GHz. Δείτε αν μπορείτε να λάβετε καλύτερη λήψη με τη χρήση 5 GHz. Έχετε υπόψη σας ότι αυτό λειτουργεί μόνο αν οι δέκτες σας (smartphones, tablet, laptop) υποστηρίζουν επίσης τα 5 GHz.

WiFitip#4: Ψάξτε αλλού για τη λύση του προβλήματος

Αν το πρόβλημα σας βλέπετε ότι παραμένει παρά την αλλαγή των καναλιών, παρά της περίοπτης θέσης του router και παρά τις προσπάθειές σας, τότε αυτό σημαίνει ότι ο router δεν είναι το πρόβλημα αλλά η αιτία μπορεί να αφορά στους δέκτες σας. Φορητοί υπολογιστές και desktop σας δίνουν τη δυνατότητα βελτίωσης της λήψης χρησιμοποιώντας WiFi sticks, που είναι add - ons και που παρέχουν εξωτερικές κεραίες WiFi. Ένα WiFi stick θα βοηθήσει επίσης εάν το WiFi module στο laptop ή το PC σας είναι κατεστραμμένο.

Οι μονάδες USB είναι απλά συνδεδεμένες σε μια ανοιχτή θύρα και συνήθως εγκαθιστούν τα απαραίτητα προγράμματα οδήγησης (drivers) αυτόματα. Αυτό επιτρέπει επίσης να ενημερώσετε παλαιότερο υλικό με τα νέα πρότυπα WiFi (όπως "Ν" ή "AC").

Φυσικά, οι συμβουλές για την τοποθέτηση του router σας (βλέπε παραπάνω) ισχύουν και για τους δέκτες σας. Μια θέση με όσο το δυνατό λιγότερα εμπόδια προτιμάται. Αν κάτι τέτοιο δεν είναι δυνατό, ίσως βοηθήσει αν χρησιμοποιήσετε ένα καλώδιο επέκτασης USB, που παρέχει μεγαλύτερη ευελιξία στην τοποθέτηση του δέκτη.

WiFitip#5: Οι Powerline adapters είναι η λύση για γρήγορο WiFi

Αν καμία από τις προηγούμενες συμβουλές δεν έχει δώσει τα επιθυμητά αποτελέσματα, τότε οι προσαρμογείς Powerline, σίγουρα θα βοηθήσουν.

Η καλύτερη μακροπρόθεσμη λύση είναι η αναβάθμιση του ασύρματου δικτύου με προσαρμογείς Powerline. Οι συμπαγείς προσαρμογείς χρησιμοποιούν τη γραμμή του ρεύματος ως καλώδιο δικτύου σε όλο το μήκος του, παρέχοντας ένα νέο σημείο πρόσβασης WiFi σε οποιαδήποτε πρίζα του σπιτιού σας. Οι συσκευές αυτές εγκαθίστανται εύκολα και προσφέρουν εντυπωσιακά αποτελέσματα.

Στην αγορά κυκλοφορεί η νέα σειρά των devolo Magic η οποία υποστηρίζει έως και 2400mbps! Με το devolo Magic, η καλύτερη σύνδεση είναι τελικά εκεί ακριβώς που τη χρειάζεστε. Τα devolo Magic είναι διαθέσιμα σε εκδόσεις LAN και WiFi. Το devolo Magic 1 WiFi Starter Kit είναι το entry-level kit για τη νέα αυτή σειρά προϊόντων και είναι διαθέσιμο ξεκινώντας από 149,90 ευρώ. Η προτεινόμενη τιμή λιανικής για το high-end devolo Magic 2 WiFi Starter Kit είναι 199,90 ευρώ. Η devolo παρέχει εγγύηση κατασκευαστή τριών ετών.

Περισσότερα Δελτία Τύπου μπορείτε να βρείτε στο: [www.devolo.gr](http://www.devolo.gr)

**Για περισσότερες πληροφορίες:**

|  |  |  |
| --- | --- | --- |
| **Γραφείο Τύπου**  RED COMMUNICATIONS Μάκης Σολωμός Λ. Αμαρουσίου 14, Νέο Ηράκλειο  Τηλ.: +30 210 62 62 100 E-mail: [info@red-comm.gr](mailto:info@red-comm.gr) | **Κεντρικά γραφεία**  devolo Ελλάς Μαρία Καπελάκη Κριεζώτου 94, Χαλκίδα Τηλ.: +30 22210 84387 E-mail: [info@devolo.gr](mailto:info@devolo.gr) | **devolo AG**  Marcel Schüll  Charlottenburger Allee 67  52068 Aachen, Germany  Phone: +49 241 18279-514  [marcel.schuell@devolo.de](mailto:marcel.schuell@devolo.de) |

Σχετικά με την devolo

Η devolo κάνει το σπίτι και τις πρίζες πιο έξυπνα. Οι οικιακοί πελάτες χρησιμοποιούν τους προσαρμογείς Powerline της devolo για να επιτύχουν συνδέσεις δεδομένων υψηλής ταχύτητας σε κάθε χώρο. Αυτή τη στιγμή χρησιμοποιούνται πάνω από 40 εκατομμύρια προσαρμογείς διεθνώς. Οι πελάτες με devolohomecontrol ανακαλύπτουν τις δυνατότητες του έξυπνου σπιτιού - μπορούν να τις ρυθμίσουν γρήγορα, να τις επεκτείνουν όπως επιθυμούν και να ελέγχουν άνετα το σπίτι τους από το smartphone τους. Ως συνεργάτης OEM, η devolo προσαρμόζει μεμονωμένα τα προϊόντα και τις λύσεις της στις ανάγκες των διεθνών τηλεπικοινωνιακών παρόχων. Στον επαγγελματικό τομέα, η μετατροπή της υποδομής παροχής ηλεκτρικής ενέργειας παρέχει πρόσθετες ευκαιρίες. Οι λύσεις της devolo μπορούν να χρησιμοποιηθούν για την παρακολούθηση και τον έλεγχο των νέων έξυπνων δικτύων σε πραγματικό χρόνο καθώς και για την εφαρμογή εντελώς νέων υπηρεσιών. Η devolo ιδρύθηκε το 2002 και σήμερα απασχολεί περίπου 300 άτομα. Ο ηγέτης στην παγκόσμια αγορά Powerline αντιπροσωπεύεται από τις δικές του θυγατρικές και από συνεργάτες σε 19 χώρες.